Vegas Golden Knights
Vegas Golden Knights on USA jäähokiklubi, mis tegutseb Nevada osariigis Las Vegase linnastus. See mängib NHL-i Läänekonverentsis Vaikse ookeani divisjonis. Klubi asutati 2017. aastal. Kohe esimesel hooajal jõudis Golden Knights Stanley karika finaali, kus kaotati Washington Capitalsile mängudega 1:4. Klubi koduväljak asub Nevada osariigis Paradise'is T-Mobile Arenal. Klubi peatreener on Bruce Cassidy.